User:Maeinuddin

 সফদার ডাক্তার 

মাথা ভরা টাক তার

খিদে পেলে পানি খায় চিবিয়ে,

চেয়ারেতে রাত দিন

বসে গুনে দুই তিন

পড়ে বই আলোটারে নিভিয়ে।

ইয়া বড় গোফ তার

নাই যার জুড়িদার

শুলে তার ভুড়ি ঠেকে আকাশে,

নুন দিয়ে খায় পান

সারাক্ষন গায় গান

বুদ্ধিতে অতি বড় পাকা সে।

রোগী এলে ঘরে তার

খুশিতে সে চার বার

কষে দেয় ডন আর কুস্তি,

তার পর রোগীটারে

গোটা দুই চাটি মারে

যেন তার সাথে কত দোস্তি।

ম্যালেরিয় হলে কারো

নাহি আর নিস্তার

ধরে তারে কেঁচো দেয় গিলিয়ে,

আমাশয় হলে পরে

দুই হাতে কান ধরে

পেটটারে ঠিক করে কিলিয়ে।

কলেরার রোগী এলে

দুপুরের রোদে ফেলে

দেয় তারে কুইনিন খাইয়ে,

তারপরে দুই টিন

পচা জলে তারপিন

ঢেলে তারে দেয় শুধু নাইয়ে।

ডাক্তার সফদার

নাম ডাক খুব তার

নামে গাও থরথরি কম্প,

নাম শুনে রোগীসব

করে জোরে কলরব

পিঠটান দিয়ে দেয় লম্ফ।

একদিন সককালে

ঘটল কি জঞ্জাল

ডাক্তার ধরে এসে পুলিশে,

হাত-কড়া দিয়ে হাতে

নিয়ে যায় থানাতে

তারিখটা আষাঢ়ের উনিশে।

মাইন উদ্দিন।